Shqetësim për të ardhmen e hetimeve mbi Rusinë
Pas dorëheqjes së avokatit të presidentit, John Dowd, republikanët kanë shprehur shqetësim se presidenti mund të shkarkojë Prokurorin Mueller.
Avokati kryesor i Presidentit Donald Trump në hetimet mbi Rusinë, John Dowd dha dje dorëheqjen. Largimi i tij është një tjetër episod në një proces hetimor që ka hedhur hije dyshimesh mbi Shtëpinë e Bardhë. Presidenti ka sulmuar hetimet mbi ndërhyrjet ruse, duke bërë komente në Twitter gjë që ka zgjuar shqetësime mes demokratëve dhe disa republikanëve se ai mund të jetë duke përgatitur terrenin për të shkarkuar Prokurorin Special Robert Mueller. yetje të reja kanë lindur lidhur me Presidentin Trump dhe hetimet mbi ndërhyrjet ruse pas dorëheqjes së avokatit të presidentit, John Dowd. Largimi i juristit Dowd pason postimet që ka bërë ditët e fundit presidenti në Twitter, ku sulmon hetimet mbi Rusinë dhe veçon me emër Prokurorin Mueller. Demokratët në Kongres kanë shprehur shqetësim, ndër ta ligjvënësi Jerrold Nadler. Edhe disa republikanë kanë shprehur shqetësim, ndër ta Senatori Jeff Flake: Aleatët e presidentit thonë se zoti Trump po humb durimin me këtë hetim që duket se s’po i vjen fundi: tha presidenti. Udhëheqësit republikanë thanë se kanë marrë garanci se nuk ka gjasa për shkarkimin e Robert Muellerit. Mitch McConnell është udhëheqësi i republikanëve në Senat: tha zoti McConnell. Presidenti ka shumë për të fituar apo për të humbur nga ky proces, thotë analisti John Fortier: Nëse Prokurori Mueller shkarkohet është vështirë të parashikohet kostoja politike e këtij akti, thotë John Hudak: Demokratët argumentojnë se një masë e tillë do të minonte sundimin e ligjit në Shtetet e Bashkuara dhe do të mbyllte procesin hetimor që deri tani ka rezultuar në pesë të dyshuar që kanë pranuar fajësinë dhe në ngritjen e akuzave ndaj 13 shtetasve rusë si dhe ndaj Paul Manafortit, ish-menaxher i fushatës zgjedhore të zotit Trump.